**PRACOVNÝ LIST**

**Základné práva detí podľa Dohovoru o právach detí**

**Prečítaj si text:**

OSN prijíma aj dokumenty na ochranu práv detí celého sveta. V roku 1959 schválili **Deklaráciu práv dieťaťa**a v roku 1989 **Dohovor o právach dieťaťa**, ktorý štátom ukladá väčšiu zodpovednosť za ochranu detstva. V roku 1990 k nemu pristúpila aj naša republika. Práva dieťaťa sú v ňom rozdelené do 4 veľkých kategórií.

1. **Práva dieťaťa na prežitie**
2. **Práva dieťaťa na zdarný vývoj**
3. **Práva dieťaťa na slobodu názorov a prejavu**
4. **Práva dieťaťa na slobodu vyznania a náboženstva**

**1. Práva dieťaťa na prežitie**

Do prvej kategórie patrí vaše právo na pomoc a ochranu zo strany a vašej rodiny. Máte nárok na lásku, pochopenie a pozornosť dospelých. Zdôverte sa im so svojimi starosťami a pozorne si vypočujte ich rady - dospelí sa musia postarať, aby ste žili s pocitom bezpečia, v pokoji a vo vzájomnej dôvere. Nik nesmie s vami zle zaobchádzať, fyzicky a psychicky nás týrať. Nezamieňajte si však snahu rodičov a učiteľov viesť vás a vychovávať s tyranizovaním. Rovnako ako vy chcete žiť s pocitom bezpečia, chcú žiť i ostatní a vašou **povinnosťou je rešpektovať ich právo.**Ste povinní poskytnúť pomoc každému, kto ju potrebuje, okrem prípadu, že by to bolo pre vás alebo okolie veľmi nebezpečné, alebo by vám v tom niekto pod hrozbou násilia bránil.

**2. Práva dieťaťa na zdarný vývoj**

Toto právo sa týka vášho vzdelania, prístupu k informáciám, máte právo na hru, oddych a kultúrne a športové aktivity. Ak chceme uplatniť svoje právo na vzdelanie, musíme aktívne pracovať na hodinách, nesmiete vyrušovať, a tak odopierať právo na vzdelanie svojim spolužiakom.

**3. Práva dieťaťa na slobodu názoru a prejavu**

Za uplatňovanie tohto práva vás nikto nesmie trestať. Nezamieňajte si to však s urážkami a znevažovaním druhých. Vaša sloboda sa končí tam, kde sa začína právo vášho spolužiaka. Tak ako vy máte právo na ochranu súkromia a dôstojnosť, majú ho aj iní. Rešpektujte dobré meno svojich spolužiakov a učiteľov, hodnoťte ich spravodlivo a vyhýbajte sa rozširovaniu klebiet.

**4. Práva dieťaťa na slobodu vyznania a náboženstva**

Každý musí rešpektovať vaše náboženské presvedčenie a rovnako aj vy tolerujete vieru iných.



Zhrnutie práv z **Dohovoru o právach dieťaťa.**

Deti majú právo:

1. Byť so svojou rodinou, alebo s ľuďmi, ktorí sa o nich najlepšie postarajú;
2. na dostatok jedla a pitnej vody;
3. na adekvátny životný štandard;
4. na zdravotnú starostlivosť;
5. handicapované deti majú právo na zvláštnu starostlivosť a vzdelávanie;
6. hrať sa;
7. na bezplatné vzdelávanie;
8. byť v bezpečí a aby sa im neubližovalo;
9. deti nesmú byť využívane ako lacná pracovná sila alebo ako vojaci;
10. deťom musí byť dovolené hovoriť ich vlastným jazykom a vyznávať ich vlastné náboženstvo a kultúru;
11. vyjadriť svoje názory a stretávať sa, aby svoje názory vyjadrili.